**КОМПАНИЈА „ДУНАВ ОСИГУРАЊЕ“ а.д.o.**

**С број:**

**20. август 2021. године**

**Београд**

**З А П И С Н И К**

**са Ванредне седнице Скупштине Компаније „Дунав осигурање“ а.д.o,**

**одржане 20. августа 2021. године**

**Седници су присуствовали акционари:**

Република Србија коју представља Небојша Кнежевић, капитал у друштвеном власништву кога представљају Марко Ранђеловић и Ана Јовић, председник Скупштине Компаније, Синдикат Компаније „Дунав осигурање“ а.д.о. кога је представљао Мирослав Ристић. Акционар ЈП „Електропривреда Србије“ гласао је достављањем формулара за гласање у одсуству.

Милица Сенић, Горан Говедарица и Мирослав Говедарица, представници капитала у друштвеном власништву, били су оправдано одсутни и доставили су изјашњење да су сагласни са предложеним дневним редом и свим тачкама дневног реда.

**Седници Скупштине присуствовали су и:**

Милица Ђурђевић, члан Извршног одбора, др Драгица Јанковић, члан Извршног одбора, Снежана Маринковић Јекић, директор Функције за правне послове, Мирјана Илић Милисављевић, директор Сектора за нормативне и статусне послове, Магдалена Мијатовић, виши саветник у Сектору за нормативне и статусне послове, Јелена Цветић, виши саветник у Сектору за нормативне и статусне послове, Борка Ојданић, техничка подршка, Милена Васиљевић, стенограф.

Седница је почела са радом у **12,00**  часова.

Ана Јовић, председник Скупштине је у складу са одредбама Пословника о раду Скупштине, именовала записничара који ће водити записник са данашње седнице, као и председника и чланове Комисије за гласање.

За председника Комисије за гласање изабрана је Мирјана Илић Милисављевић, а за чланове наведене Комисије, изабрани су Јелена Цветић и Борка Ојданић.

За записничара који ће водити записник са данашње седнице именована је Магдалена Мијатовић.

На основу чл. 355. и 363. Закона о привредним друштвима („Службени гласник РС“, бр. 36/11, 99/11, 83/14, 5/15, 44/18, 95/18 и 91/19), члана 50. Статута Компаније „Дунав осигурање“ а.д.о. („Службени лист Компаније“, бр. 16/12, 40/15, 51/15, 09/16, 21/16, 39/18, 18/19 и 24/19) и члана 23. став 1. Пословника о раду Скупштине Компаније „Дунав осигурање“ а.д.о. („Службени лист Компаније“, брoj 51/15 и 18/19), председник Скупштине Компаније пре почетка рада Ванредне седнице Скупштине, 20. августа 2021. године, донео је **Одлуку** **о именовању чланова Комисије за гласање и записничара (С број: 24/21).**

Ана Јовић, председник Скупштине, констатовала је да постоји кворум за рад и одлучивање.

Председник Скупштине Компаније „Дунав осигурање“ а.д.о. Београд, Ана Јовић је затим прочитала Извештај о евиденцији присутних акционара и њихових заступника и истакла је да укупан број издатих акција Компаније износи **8.778.391** обичних акција, односно гласова.

На седницу је непосредно приступило 3 акционара, који располажу са **8.532.725** гласова.

Путем формулара за гласање у одсуству, гласао је један акционар који располаже са 2.669 гласова.

Укупно евидентираних акционара 4, односно **8.535.394** обичних акција – гласова, што представља 97.23% од укупног броја гласова, тако да је Скупштина акционара имала кворум.

Констатовано је даСкупштина акционара има кворум.

Присутни су се о дневном реду изјаснили подизањем руке.

На предлог председника, Скупштина Компаније, једногласно је усвојила дневни ред који гласи:

**Д Н Е В Н И Р Е Д:**

1. Усвајање Записника са Ванредне Скупштине Компаније од 15. јула 2021. године;
2. Предлог одлуке о усвајању Вaнрeдних финансијских извештаја Компаније „Дунав осигурање“ а.д.о. за период од 01.01.2021. – 30.06.2021. године, са образложењем;
3. Предлог одлуке о избору ревизора који ће вршити ревизију годишњих и консолидованих финансијских извештаја Компаније за 2021. годину, са образложењем.

**ТАЧКА 1.**

**Усвајање Записника са Ванредне Скупштине Компаније од 15. јула 2021. године**

Председник Скупштине Компаније „Дунав осигурање“ а.д.о. Београд, Ана Јовић, ставила је на гласање Записник са Ванредне седнице Скупштине а затим је саопштила присутнима, након обављеног гласања, да је Записник са Ванредне седнице Скупштине Компаније од 15. јула 2021. године, усвојен потребном обичном већином гласова присутних акционара са правом гласа. **(С број: 26/21).**

За је гласало **4** акционара који располажу са **8.535.394** гласова, што представља 100% од гласова присутних акционара, односно 97.23% од укупног броја гласова.

**ТАЧКА 2.**

**Предлог одлуке о усвајању Вaнрeдних финансијских извештаја Компаније „Дунав осигурање“ а.д.о. за период од 01.01.2021. – 30.06.2021. године, са образложењем**

Милица Ђурђевић, члан Извршног одбора, изнела је у свом излагању да је основ за доношење Ванредних финансијских извештаја измена Закона о осигурању, који је прописао обавезу да се изврши промена власничких права на друштвеном капиталу, који у основном капиталу Компаније учествује са 51,86%. Форма ванредних финансијских извештаја, је идентична форми редовних финансијских извештаја, садржи податке о пословним приходима, расходима, резултату, посебној имовини, резултату и обавезама, а вредности наведених билансних позиција исказане су у материјалу за тачку 2. дневног реда. Форма одлуке о усвајању ванредних финансијских извештаја је усаглашена са Министарством финансија.

На основу члана 52. став 1. тачка 8) и члана 280в став 1. тачка 2) Закона о осигурању (“Службени гласник РС”, бр. 139/14 и 44/21) и члана 37. став 1. тачка 8.) Статута Компаније „Дунав осигурање” а.д.о. („Службени лист Компаније”, број 16/12, 40/15, 51/15, 09/16, 21/16, 39/18, 18/19 и 24/19), Скупштина Компаније на Ванредној седници одржаној дана 20. августа 2021. године, донела је **Одлуку** **о усвајању Ванредних финансијских извештаја Компаније „Дунав осигурање“ а.д.о. за период од 01.01.2021. – 30.06.2021. године (С број: 27/21).**

**Одлука о усвајању Вaнрeдних финансијских извештаја Компаније „Дунав осигурање“ а.д.о. за период од 01.01.2021. – 30.06.2021. године,** усвојена је, тајним гласањем, потребном обичном већином гласова присутних акционара са правом гласа.

За је гласало **4** акционара који располажу са **8.535.394** гласова, што представља 100% од гласова присутних акционара, односно 97.23% од укупног броја гласова.

**ТАЧКА 3.**

**Предлог одлуке о избору ревизора који ће вршити ревизију годишњих и консолидованих финансијских извештаја Компаније за 2021. годину, са образложењем**

Милица Ђурђевић, члан Извршног одбора, образложила је присутнима да је спроведен поступак избора ревизора који ће вршити ревизију годишњих и консолидованих финансијских извештаја Компаније за 2021. годину. Предложено је да екстерну ревизију изврши најповољнији понуђач – Друштво за ревизију KPMG. Комисија за ревизију Компаније, на основу расположиве документације, дала је мишљење да наведено Друштво поседује стручност неопходну за вршење ревизије финансијских извештаја Компаније и да је независно у односу на Компанију.

Надзорни одбор Компаније предлаже Скупштини да усвоји одлуку о избору ревизора који ће вршити ревизију годишњих и консолидованих финансијских извештаја Компаније за 2021. годину. Народна банка Србије је дала сагласност на Предлог одлуке Надзорног одбора о избору ревизора, тако да су испуњени сви предуслови да се на данашњој Скупштини усвоји одлука о избору ревизора који ће извршити ревизију финансијских извештаја Компаније за 2021. годину. Утврђена цена је на нивоу прошлогодишње, укључујући анексе.

На основу чл. 182. и 183. Закона о осигурању („Службени гласник РС“, 139/14 и 44/21), чл. 26. и 32. Закона о ревизији („Службени гласник РС“, бр. 73/19) и чланa 37. став 1. алинеја 15) Статута Компаније „Дунав осигурање“ а.д.о. (“Службени лист Компаније“, бр. 16/12, 40/15, 51/15, 09/16, 21/16, 39/18, 18/19 и 24/19), Скупштина Компаније на Ванредној седници одржаноj 20. августа 2021. године, донела је **Одлуку** **о избору ревизора који ће вршити ревизију годишњих и консолидованих финансијских извештаја Компаније за 2021. годину (С број: 28/21).**

**Одлука о** **избору ревизора који ће вршити ревизију годишњих и консолидованих финансијских извештаја Компаније за 2021. годину**, усвојена је, тајним гласањем, потребном двотрећинском већином гласова присутних акционара са правом гласа.

За је гласало **4** акционара који располажу са **8.535.394** гласова, што представља 100% од гласова присутних акционара, односно 97.23% од укупног броја гласова.

Седница је завршила са радом у 12,25 часова.

**Саставни део Записника чине:**

* Списак лица која су учествовала у раду Скупштине Компаније - евиденција присутних акционара на почетку седнице Скупштине;
* Докази о сазивању Ванредне седнице Скупштине Компаније;
* Извештај Комисије за гласање;
* Стенографске белешке тока седнице Скупштине стенографа Милене Васиљевић.

|  |  |
| --- | --- |
| **ЗАПИСНИЧАР ПРЕДСЕДНИК СКУПШТИНЕ**  **Магдалена Мијатовић Ана Јовић** |  |