На основу члана 12. став 4. и члана 329. став 1. тачка 1) Закона о привредним друштвима ("Службени глaсник РС", бр. 36/2011, 99/2011, 83/2014 - др. зaкoн, 5/2015, 44/2018, 95/2018 и 91/2019), члана 52. став 1. тачка 1. Закона о осигурању („Службени гласник РС“, бр. 139/14 и 44/21) и члана 37. тачка 1. Статута Компаније „Дунав осигурање“ а.д.о. („Службени лист Компаније“, бр. 16/12, 40/15, 51/15, 09/16, 21/16, 39/18, 18/19 и 24/19), Скупштина Компаније на Ванредној седници одржаној 15. новембра 2021. године, донела је

**О Д Л У К У**

**О ИЗМЕНАМА СТАТУТА**

**КОМПАНИЈЕ "ДУНАВ ОСИГУРАЊЕ" а.д**.**о**.

**Члан 1.**

У Статуту Компаније „Дунав осигурање“ а.д.о. („Службени лист Компаније“, бр. 16/12, 40/15, 51/15, 09/16, 21/16, 39/18, 18/19 и 24/19), члан 54. мења се и гласи:

**„Члан 54.**

Надзорни одбор има пет чланова укључујући и председника, од којих су најмање два независна, у складу са законом.“.

**Члан 2.**

Члан 55. мења се и гласи:

**„Члан 55.**

Чланови Надзорног одбора не могу бити: чланови Извршног одбора и прокуристи Компаније.“.

**Члан 3.**

Члан 57. мења се и гласи:

**„Члан 57.**

Чланове Надзорног одбора Компаније именује Скупштина Компаније, на предлог:

1) Нaдзoрног oдбoра Компаније;

2) aкциoнaра кojи имajу прaвo нa прeдлaгaњe днeвнoг рeдa Скупштинe.

Предлог одлуке о именовању чланова Надзорног одбора утврђује Надзорни одбор Компаније и доставља Народној банци Србије на сагласност.“.

**Члан 4.**

У члану 64. став 1. тачка 19) мења се и гласи:

„19) бира и разрешава председника и чланове Комисије за ревизију и утврђује накнаду за њихов рад;“.

**Члан 5.**

У члану 65. став 2. речи: „пет чланова“, замењују се речима: „три члана“.

**Члан 6.**

Други општи акти Компаније ускладиће се са изменама Статута у року од годину дана од дана ступања на снагу ових измена Статута.

До доношења других општих аката Компаније, запослени остварују права, обавезе и одговорности по постојећим општим актима.

**Члан 7.**

Чланови Надзорног одбора, Извршног одбора и Комисије за ревизију биће именовани у складу са овим изменама Статута најкасније у року од годину дана од дана ступања на снагу ових измена Статута.

**Члан 8.**

Постојећи Надзорни одбор, Извршни одбор и Комисија за ревизију обављаће послове до именовања чланова Надзорног одбора, Извршног одбора и Комисије за ревизију у складу са овим изменама Статута.

**Члан 9.**

Ова одлука ступа на снагу осмог дана од дана објављивања у „Службеном листу Компаније“.

**С број: ПРЕДСЕДНИК СКУПШТИНЕ**

**15. новембар 2021. године**

**Београд**